Der Konfyuschus (haerkummlich 28 September, 551 B.C.E. – 479 B.C.E.) waar en Tscheinisischer Denker un gsellicher Philosoph, wem sei Lehre un Philosophie schtarrick Tscheinisische, Koreeische, Yapaanische un Wietnaamische Denke un Lewe beeigflosse sinn. Sei Philosophie henn paerseenlichi un schtaatlichi Moraal, die Richtichkeet in geselliche Verheltnisse, un die Gerechdichkeit un Uffrichdichkeit eigedruckt.

Der John Hochstetler (1735-1805) waar in Eiropaa gebore. Er iss gschtaerrewe in Somerset Kaundi. Er hot sei Fraa gheiert in 1755 in Barricks Kaundi, Pennsilfaani. Sei Fraa waar der Uli Schrock sei Wittfraa, die Anna Christner.

Die Barbara King (1788-1855) waar en Amischfraa. Sie waar in Barricks Kaundi gebore. Sie iss in Mifflin Kaundi gschtaerewe. All ihre Kinner waare in Mifflin Kaundi gebore. Sie iss im Locust Grove Mennonite Graabhof in Belleville, Pennsilfaani. Sie hot der David Zook (1788-1870) gheiert in 1806. Ihre Mudder waar die Barbara Zug (1762-?) unn ihre Fadder waar der Jacob King, Sr. (1758-1822).

Alle Gschichte verzehle, as mer nooch Der Ewich Yeeger un sei Hundpack heere kann. Ebwohl Der Ewich Yeeger en Redder iss, iss er aa gfaehrlich. Wammer ihn un der Hundpack drefft, kammer vun der Hundpack aagrisse warre. Es iss besser daheem zu bleiwe.

Grant Kaundi iss en Kaundi im Schdaat vun Wescht Wirschini. Es waar 11,299 Eiwuhner datt im Yaahr 2000. Der Kaundi-Sitz iss Petersburg. Grant Kaundi hot sei Schterdt wie en Kaundi grickt in 1866. Der Kaundi leit in der Eastern Panhandle unn aa in der Potomac Highlands Gegend.

Die Beastie Boys sinn en Hip Hop-Trio aus Brooklyn, Nei Yarrick. Die drei 'Boys' sinn der MCA (Adam Yauch), der Mike D (Michael Diamond) unn der Ad Rock (Adam Horovitz). Ihre erschde LP iss en Zaame-Arewet mit em Rick Rubin unn z.T. Run DMC entschtanne. Sell waar ""Licensed to Ill"" (1986). Es hot so viel Hardcore-punk Samples wie ken annere Rap-LP zu daer Zeit ghatt hett. Aagfange henn die Beastie Boys ass en Punk-Gruppe; der Rock-Influence iss aa datt. Ihre zwedde LP waar ""Paul's Boutique"".

Betzischteddel iss en Schtettli in Lengeschder Kaundi, Pennsilfaani mit baut 12 000 Eiwuhner. Es iss ee Kollitsch in Betzischteddel. Die Kollitscht heest Elizabethtown College.

Prolog iss en Broogramming-Schprooch. Der Naame Prolog iss vun de franzeesische Wadde programmation en logique (Sell meent ""Logic Broogramming""). Es waar bei em Alain Colmerauer unn em Robert Kowalski erschafft baut 1972.

Doch, net all die Woolwich Taunschip Mennischde sinn mit de Conservatives gange. En gleeni Grupp mit 30 Familie sinn mit de annere Mennischde gebliwwe. Sie henn Gmee ghatt erscht in ihre Heemede. Sie henn de Old Order Mennischde ihre Versammlinghaus bei de Drei Bricke mityuuse welle. Awwer die gleeni Grupp henn ihre eegne Versammlinghaus gebaut inschted in de Neehr vun de Drei Bricke. Yaahre schpeeder henn sie en Gmeehaus in Yaakobschteddel gebaut. Des waar die Aafang vun der St. Jacob's Mennonite Church.